ai4bharat/Pralekha huggingface dataset:
وزارتِ تعلیم
تعلیم کے مرکزی وزیر نے آئی آئی ٹی روڑکی کے نئے لیکچر ہال کمپلیکس وسینٹرلائزڈ ہیٹنگ، وینٹی لیشن، ایئر کنڈیشنگ اور ایک سیویج ٹریٹ مینٹ پلانٹ کا ورچوولی طور پر افتتاح کیا
آئی آئی ٹی روڑکی کو انسان، جانور کے درمیان جھگڑوں کو کم کرنے کے لئے ایک ٹھوس حل کے ساتھ آگے آنا چاہئے اور سائنسی سماجی ذمہ داری کو پورا کرنے میں تعاون دینا چاہئے: رمیش پوکھریال
تعلیم کے مرکزی وزیر جناب رمیش پوکھریال نشنک نے آج روڑکی کے انڈین انسٹی ٹیوٹ آف ٹکنالوجی کے ایک نئے لیکچر ہال کمپلیکس وسینٹرلائزڈ ہیٹنگ، وینٹی لیشن ، ایئر کنڈیشنگ اور ایک گندے پانی کے نکاسی کے پلانٹ کا افتتاح کیا۔ یہ افتتاح آن لائن موڈ کے ذریعے کیاگیا۔ اس موقع پر تعلیم کے وزیر مملکت جناب سنجے دھوترے بھی موجود تھے۔ آن لائن افتتاحی تقریب میں آئی آئی ٹی روڑکی کے ڈائریکٹر پروفیسر اجیت کے چترویدی، آئی آئی ٹی روڑکی کے ڈپٹی ڈائریکٹر پروفیسر منورنجن پریدا، ڈین، ایسوسی ایٹ ڈینز،ڈپارٹمنٹس، سینٹرس ہیڈ، پروفیسر، انچارج، رجسٹرار، جوائنٹ رجسٹرار اور آئی آئی ٹی روڑکی میں ڈپٹی رجسٹرار بھی موجود تھے۔
اس موقع پر اظہار خیال کرتے ہوئے وزیر تعلیم نے کہا کہ آئی آئی روڑکی ملک کے لئے باعث فخر ہے، کیونکہ یہ ایشیا میں سب سے پرانا تکنیکی ادارہ ہے۔ آئی آئی ٹی روڑکی نے ہندوستان میں تعلیمی شعبے میں مہارت کا یک ریکارڈ قائم کیا ہے اور وہ نئے بھارت کی تعمیر میں سرگرمی سے تعاون دے رہا ہے، جس کا خواب وزیر اعظم جناب نریندر مودی نے دیکھا ہے۔ آئی آئی ٹی روڑکی کی بنیاد پہاڑی خطے میں واقع ہے، جہاں بائیو ڈائیورسٹی کا خزانہ ہے۔ البتہ اس خطے میں انسان اور جانور کے درمیان جھگڑا عام ہوگیا ہے۔ وزیر موصوف نے اپیل کی کہ آئی آئی ٹی روڑکی کو انسان اور جانور کے بیچ جھگڑے کو کم کرنے کے لئے ایک ٹھوس حل کے ساتھ آگے آنا چاہئے اور سائنسی، سماجی ذمہ داری کو پورا کرنے میں تعاون دینا چاہئے۔
جناب پوکھریال نے اس بات کو اجاگر کیا کہ نئی تعلیمی پالیسی 2020 میں ملک کے نوجوانوں کی ذہنی نشوونما کے لئے ایک نیا فریم ورک پیش کیاگیا ہے۔ حکومت نے تیزی سے بدلتی ہوئی دنیا اور مستقبل کے چیلنجوں اور ضرورتوں کو دھیان میں رکھتے ہوئے تعلیم کے نظام میں خاطر خواہ تبدیلیاں لانے کے لئے کافی کوشش کی ہیں۔ انہوں نے امید ظاہر کی کہ نئی تعلیمی پالیسی 2020 کے نفاذ سے طلبا کو ایک طاقت ملے گی اور ہندوستان کو اک ترقی یافتہ،ڈیجیٹل اور خودکفیل ملک بنانے کے لئے ایک راستہ ہموار ہوگا۔
شرکا سے خطاب کرتے ہوئے تعلیم کے وزیر مملکت جناب سنجے دھوترے نے کہا کہ تعلیم کے معیار کو بڑھانے میں بنیادی ڈھانچے کا ایک کلیدی رول ہے۔ انہوں نے کہا کہ تین نئے پروجیکٹس لیکچر ہال کمپلیکس، سینٹرلائزڈ ہیٹنگ، وینٹی لیشن، ایئر کنڈیشنگ اور ایک سیویج ٹریٹ مینٹ پلانٹ وقت کی ضرورتوں کے مطابق بنیادی ڈھانچے کو اپ گریڈ کرے گا اور انہیں عالمی معیارات کے مطابق لاسکے گا۔ انہوں نے اس پہل کے لئے آئی آئی ٹی روڑکی کو مبارکباد دی اور ان کی تمام مستقبل کی کوششوں میں کامیابی کے لئے انہیں نیک خواہشات پیش کیں۔
لیکچر ہال کمپلیکس کی تعمیر کا کام 2016 میں شروع ہوا تھا اور اس پر تقریباً آئی این آر 80.25 کروڑ روپے کی لاگت آئی ہے اور یہ 13254 مربع میٹر کے علاقے میں تیار کیاگیا ہے۔
آئی آئی ٹی روڑکی کے ڈائریکٹر پروفیسر چترویدی نے انسٹی ٹیوٹ کے اہم پروجیکٹوں کا افتتاح کرنے اور اپنی قیمتی وقت دینے کے لئے تعلیم کے مرکزی وزیر اور تعلیم کے وزیر مملکت کا شکریہ ادا کیا۔ انہوں نے مزید کہا کہ ہم آئی آئی ٹی روڑکی کی ترقی کے لئے ان کی نیک خواہشات کے منتظر ہیں۔
...............................................................
م ن، ح ا، ع ر
U-6347
(Visitor Counter : 67
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 200.30 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 27,78,013 ٹیکے لگائے گئے۔
ہندوستان میں سردست زیر علاج مریضوں کی تعداد 1,43,654 ہے۔
فی الحال زیر علاج مریضوں کی شرح 0.33 فیصد ہے۔
سردست ملک میں شفایابی کی شرح 98.47 فیصد ہے۔
گزشتہ 24 گھنٹوں کے دوران16,113,مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,31,13,623 ہوگئی ہے۔
پچھلے 24 گھنٹوں کے دوران 15,528 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((3.32 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 87.01 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 4,68,350 ٹیسٹ کئے گئے۔
ماحولیات، جنگلات اور موسمیاتی تبدیلی کی وزارت
گرین کلائمٹ فنڈ
ماحولیات، جنگلات اور آب وہوا میں تبدیلی کے مرکزی وزیر مملکت جناب اشونی کمار چوبے نے آج راجیہ سبھا میں بتایا کہ حکومت ہند نے نئی دہلی میں 24 جون 2022 کو جاری گرین کلائمٹ فنڈ  ریڈینیس پروگرام کے تحت گرین کلائمٹ فنڈ  پر توجہ کے ساتھ ہندوستان کی کلائمٹ مالی ضرورتوں کو سمجھنا اور اس کو بروئے کار لانے سے متعلق ایک اسٹیک ہولڈر، صلاح مشورہ ورکشاپ کا اہتمام کیا۔اس ورکشاپ میں بڑے پیمانے پر سرمایہ بہم پہنچانے کے طور طریقوں پر تبادلۂ خیال کیا گیاتاکہ کم مقدار والی گرین ہاؤس اخراج کی جانب شفٹ کیا جاسکے اور موسمیات میں لچک والی ترقی کے راستے پر گامزن ہواجاسکے،جس سے پیرس معاہدے کے تحت بھارت کی جانب سے قومی طور پر یقین کردہ تعاون کے تقاضوں کو بنایاجاسکے۔اس ورکشاپ میں تجویز پیش کی گئی کہ ہمہ گیری پر مبنی راستہ قابل ذکر طور پر سرمائے اور انسانی افرادی قوت، ٹیکنالوجی اور ادارہ جاتی صلاحیتوں کی ضرورت اور درخواست کو بڑھا دیتا ہے۔
پیرس معاہدے کے فریقوں کے فیصلوں کے مطابق پیرس معاہدے کی دفعہ 6 کے تحت اخراج میں کٹوتی کے لیے قرض میں تجارت کے لیے عالمی فن تعمیر کو تیار کرنے کا کام یواین ایف سی سی سی سکریٹریٹ کو تفویض کیا گیا ہے۔ جی سی ایف کا مقصدترقی پذیر ممالک کو گرانٹس، قرضوں، ضمانتوں، ایکوئٹی وغیرہ کی شکل میں مدد فراہم کرکے کم اخراج اور موسمیاتی لچکدار ترقی کے راستے کی طرف تبدیلی کی حمایت کرنا ہے۔ حکومت ہند جی سی ایف کے ساتھ سرگرم طور پر مشغول رہی ہے۔ اب تک پانی، صاف توانائی، روزی روٹی اور ٹرانسپورٹ سمیت متنوع شعبوں میں514 اعشاریہ 8 ملین امریکی ڈالر کی کل مختص رقم کے ساتھ 5 منصوبوں کی منظوری دی گئی ہے۔ جی سی ایف کے تحت دو پروجیکٹس یعنی  اوڈیشہ کے کمزور قبائلی علاقوں میں خوراک کی حفاظت کو یقینی بنانے اور لچک کو بڑھانے کے لیے زمینی پانی کا ریچارج اور سولر مائیکرو اریگیشن اور  ہندوستان کی ساحلی برادریوں کی آب و ہوا کی لچک کے بڑھانے کو ، آندھرا پردیش ، مہاراشٹر اور اوڈیشہ کی ریاستوں میں برادریوں کی سرگرم شراکت کے ساتھ نافذ کیا جارہا ہے۔
پی ایم ای اے سی
حکومت نے ، وزیراعظم کی اقتصادی مشاورتی کونسل کی از سر نو تشکیل کی
نئی دہلی،25ستمبر ۔حکومت ہند نے وزیراعظم کی اقتصادی مشاورتی کونسل کی دو سال کی مدت کے لئے از سر نو تشکیل دی ہے۔ جس کااطلاق 26 ستمبر2019 سے ہوگا۔ ڈاکٹر بیبک دیب رائے اور جناب رتن پی وائل نو تشکیل شدہ ای اے سی۔ پی ایم کے باالترتیب چیئرمین اور سیکریٹری رہیں گے۔ ان دو کل وقتی ممبران کے علاوہ، ای اے سی۔ پی ایم میں دو جزوقتی ارکان بھی شامل ہوں گے۔ ڈاکٹر آشما گوئل ان میں سے ایک جزوقتی رکن رہیں گی جبکہ ڈاکٹر سجدہ چنوئے دوسرے جز وقتی رکن ہوں گے۔
------
U- 4343
(Visitor Counter : 110
کوئلے کی وزارت
کوئلے کا شعبہ بجلی کی طلب میں اضافے سے نمٹنے کے لیے پوری طرح تیار ہے: وزارت کوئلہ
وزارت کوئلہ مانسون کے دوران تھرمل پاور پلانٹس  کے ذریعے اسٹاک جمع ہونے کے مسئلے سے نمٹنے کے لیے مکمل طور پر تیار ہے۔ واضح رہے کہ سی آئی ایل کے پاس اس سال جولائی سے ملک میں بجلی کی طلب میں اضافے کو پورا کرنے کے لیے کوئلے کے کافی ذخائر ہیں۔ وزارت بجلی میں اعلی سطح پر پاور پلانٹس کو کوئلے کی فراہمی کی نگرانی روزانہ کی بنیاد پر ریلوے اور کوئلہ کمپنیوں کے ساتھ مل کر کی جاتی ہے۔ کوئلہ سیکرٹری نے 27 اگست اور 30 اگست کو کوئلہ کمپنیوں کے ساتھ سپلائی کی صورت حال کا جائزہ لیا ہے۔ کوئلہ سیکرٹری نے کوئلہ کمپنیوں کو مخصوص ہدایات دی ہیں کہ وہ تمام ٹی پی پیز کو ترجیحی بنیادوں پر سپلائی کریں اور زیادہ ذخیرہ رکھنے والی کانوں سے اسٹاک کی اصلاح پر توجہ دیں۔ انھوں نے یہ ہدایات بھی جاری کی ہیں کہ متعلقہ کانوں میں دستیابی کی صورت میں پلانٹ کے ہم وار آپریشن کے لیے متبادل ذرائع مختص کیے جا سکتے ہیں۔ یہ ڈسپیچ وزارت بجلی کی ہدایات کے مطابق کیے جا رہے ہیں۔
کول انڈیا لمیٹڈ  نے اگست 2021 کے آخری پانچ دنوں میں روزانہ 1.7 ملین ٹن  کوئلہ پیدا کیا ہے، جس سے سپلائی میں مسلسل اضافہ ہو رہا ہے۔ کوئلے سے چلنے والے بجلی گھروں کی فراہمی میں اضافہ کرنے کے لیے، سی آئی ایل روزانہ 1.36 میٹرک ٹن کوئلہ فراہم کررہا ہے۔ گذشتہ تین دنوں سے بجلی کے شعبے میں اوسط لوڈنگ 1.4 میٹرک ٹن تک پہنچ گئی ہے۔ جولائی میں ٹی پی پیز کو کوئلے کی فراہمی بلند ترین سطح پر پہنچ گئی اور اس کے بعد سے مسلسل اب تک کی سب سے زیادہ بلندی پر ہے۔ ریلوے حکام کے اشتراک سے، کوئلے پر مبنی بجلی کی طلب میں بے تحاشہ اضافے کو پورا کرنے کے لیے ڈسپیچ کو فروغ دینے کی تمام کوششیں کی جا رہی ہیں۔ سی آئی ایل کے ذیلی اداروں نے موجودہ مانگ کو مدنظر رکھتے ہوئے اپنی لوڈنگ بڑھا دی ہے۔ مہاندی کول فیلڈز لمیٹڈ  نے 30 اگست کو اپنا ریکارڈ پیش کرتے ہوئے 102 ریک بھیجے ہیں۔ سی آئی ایل نے 30 اگست کو سی آئی ایل سائڈنگ کے ذریعے ایک دن میں 285 ریک لوڈ کیے ہیں ، جو جولائی 2021 کے بعد سے اب تک کا سب سے زیادہ ہے۔ ٹی پی پیز میں کوئلے کے ذخائر میں کمی کی شرح اب بڑی حد تک نارمل ہو چکی ہے۔
آنے والے دنوں میں، کوئلہ کمپنیاں ان اہم مانسون مہینوں کے دوران ملک کے ساتھ کھڑے ہونے اور توانائی کے شعبے کی طلب کو پورا کرنے کے لیے پاور پلانٹس کو فراہمی کو مزید بہتر بنانے کا امکان رکھتی ہیں۔ یہ بھی توقع کی جاتی ہے کہ ٹی پی پیز میں کوئلے کا ذخیرہ اگلے چند دنوں میں مستحکم ہو جائے گا اور اس کے بعد مزید پیش رفت کرنا شروع کرے گا۔
امور داخلہ کی وزارت
مدھیہ پردیش اور راجستھان میں سیلاب کی صورتحال کا جائزہ لینے کے لیے کابینہ سکریٹری کی صدارت میں این سی ایم سی کی میٹنگ ہوئی
نئی دہلی،15ستمبر / مدھیہ پردیش اور راجستھان ریاستوں میں سیلاب کی موجودہ صورتحال کا جائزہ لینے کے لیے آج کابینہ سکریٹری جناب راجیو گوبا کی صدارت میں قومی بحران بندوبست کمیٹی  کی ایک میٹنگ کا انعقاد کیا گیا۔
کابینہ سکریٹری نے موجودہ صورتحال ،تیاری، بچاؤ اور راحت کی کارروائیوں کا جائزہ لیا اور بحران کا سامنا کرنے کے لیے ریاستوں کے ذریعے مانگی گئی امداد فوراً فراہم کرائے جانے کی ہدایات دی۔
دونوں ریاستوں کی جانب سے بتایا گیا ہے کہ شدید بارش اور مدھیہ پردیش میں گاندھی ساگر ڈیم اور دونوں ریاستوں میں دیگر آبی ذخائر سے پانی چھوڑے جانے کی وجہ سے اپ اسٹریم اور ڈاؤن اسٹریم دونوں علاقوں میں سیلاب کی صورتحال پیدا ہو گئی ہے۔
لوگوں اور مویشیوں کو نکالنے اور بچانے کی کارروائی ریاست کر رہی ہے اور کسی جانی نقصان کی اطلاع نہیں ملی ہے۔ کافی تعداد میں این ڈی آر ایف اور فوج کی ٹیمیں تعینات کی گئی ہیں جو کہ بچاؤ کے کام میں لگی ہوئی ہیں۔
ہندوستان کے محکمہ موسمیات  نے کہا ہے کہ ان ریاستوں میں گزشتہ چند روز میں اگرچہ شدید ترین بارش ہوئی ہے لیکن کل سے اس شدت میں گراوٹ آنے کی توقع ہے۔
اس میٹنگ میں امور داخلہ اور دفاع کی وزارتوں کے ساتھ ساتھ آئی ایم ڈی ، این ڈی آر ایف اور مرکزی آبی کمیشن کے سینئر افسروں نے شرکت کی۔ ریاستی حکومتوں کے چیف سکریٹریوں اور دیگر سینئر افسروں نے اس میٹنگ میں ویڈیو کانفرنسنگ کے ذریعے شرکت کی۔
۔۔۔۔۔۔۔۔۔۔۔۔۔۔۔۔
(م ن ۔ ا گ۔ م ت ح(
U-4166
(Visitor Counter : 71
مکانات اور شہری غریبی کے خاتمے کی وزارت
امرت 2.0 کے تحت جاری منصوبے
500 شہروں سے تقریباً 4،902 قانونی قصبوں تک پانی کی فراہمی کی یونیورسل کوریج کے مقصد کو آگے بڑھانے کے لیے اٹل مشن برائے احیاء و شہری تبدیلی  2.0 کا آغاز یکم جولائی 2021 کو کیا گیا تھا۔ امروت 2.0 شہروں کو ’خود کفیل‘ اور ’پانی کو محفوظ‘ بنانے پر توجہ مرکوز کرے گا۔ 500 امرت شہروں میں سیوریج اور سیپٹج مینجمنٹ کی یونیورسل کوریج فراہم کرنا امروت 2.0 کی دوسری اہم توجہ ہے۔ مشن کا مقصد مطلوبہ نتائج حاصل کرنے کے لیے 2.68کروڑ نل کنکشن اور 2.64کروڑ سیور کنکشن فراہم کرنا ہے۔
اب تک ریاستوں / مرکز کے زیر انتظام علاقوں کے ذریعہ پیش کردہ ریاستی واٹر ایکشن پلان کے تحت وزارت کے ذریعہ 44788 کروڑ روپے  مالیت کے 3126واٹر سپلائی پروجیکٹوں  اور 501 سیوریج / سیپٹج مینجمنٹ پروجیکٹوں کو منظوری دی گئی ہے۔
ان پروجیکٹوں کے ذریعے کنکشن سروس سمیت 3.46 کروڑ نئے نل کنکشن دیے جائیں گے۔ سروس کیے جانے والے کنکشنوں سمیت 89 لاکھ نئے سیور کنکشنوں ، 9107ایم ایل ڈی واٹر ٹریٹمنٹ صلاحیت، 3591ایم ایل ڈی سیوریج ٹریٹمنٹ کی صلاحیت، 89594کلومیٹر پانی کی تقسیم کا نیٹ ورک بچھانے/ تبدیل کرنے، 16010کلومیٹر پانی کی ترسیل کا نیٹ ورک بچھانے/ تبدیل کرنے کی منصوبہ بندی کی گئی ہے ۔ نیز 24824کلومیٹر سیور نیٹ ورک بچھانے/ تبدیل کرنے اور 1616ایم ایل ڈی ری سائیکل / دوبارہ استعمال کی صلاحیت تیار کرنے کی منصوبہ بندی کی گئی ہے۔ منصوبہ بند نتائج کے حصول کے نتیجے میں بہتر خدمات کی فراہمی اور شہریوں کی زندگی میں آسانی ہوگی۔
برہم پورم میں 1 ایم ایل ڈی فیکل کیچڑ ٹریٹمنٹ پلانٹ کی تجویز ریاست نظرثانی کے تحت ہے، ریاست نے حتمی منظوری حاصل کرنے کے لیے ابھی تک اس پروجیکٹ کو ہاؤسنگ اور شہری امور کی وزارت کی اپیکس کمیٹی کو پیش نہیں کیا ہے۔
امروت 2.0کے لیے درجہ بندی فریم ورک تیار کیا جارہا ہے تاکہ شہروں میں پیش رفت کی درجہ بندی کی جاسکے۔
یہ معلومات ہاؤسنگ اور شہری امور کے وزیر مملکت جناب کوشل کشور نے آج لوک سبھا میں ایک سوال کے تحریری جواب میں دی۔
وزارتِ تعلیم
ایچ آر ڈی وزیر مملکت جناب سنجے دھوترے نے آئی آئی ٹی دہلی میں ہوا کو صاف کرنے کی ٹکنالوجیز کے بارے میں ایک نمائش کا افتتاح کیا
نمائش میں آئی آئی ٹی بامبے، آئی آئی ٹی روپر، آئی آئی ٹی  دھنباد اور آئی آئی ٹی دہلی کی طرف سے تیار کردہ ہوا کو صاف کرنے کی ٹکنالوجیز کو دکھایاگیا ہے
بھارت سرکار ملک میں کثافت کی سطح میں زبردست کمی لانے کی سنجیدہ کوششیں کررہی ہے:جناب دھوترے
انسانی وسائل کی ترقی کے مرکزی وزیر مملکت جناب سنجے دھوترے نے آج انڈین انسٹی ٹیوٹ آف ٹکنالوجی دہلی میں ہوا کی تحقیق اور اسے صاف کرنے سے متعلق ٹکنالوجیوں کے سینٹر آف ایکسی لینس کی طرف سے منعقدہ نمائش کا افتتاح کیا۔اس نمائش میں آئی آئی ٹی بامبے، آئی آئی ٹی روپڑ، آئی آئی ٹی  دھنباد اور آئی آئی ٹی دہلی کی طرف سے تیار کردہ ہوا کو صاف کرنے کی ٹکنالوجیوں کو دکھایاگیا ہے۔آئی آئی ٹی دہلی نے اس کام کو اجاگر کیا ہے، جو اس نے آئی آئی ٹی دہلی کے اسٹارٹ اپس کے ذریعہ ہوا کو صاف کرنے کے شعبے میں کیا ہے اور جسے ایروگرام اور کیریا لیبس کا نام دیا گیا ہے۔
اس موقع پر اظہار خیال کرتے ہوئے جناب سنجے دھوترے نے اِس بات پر زور دیا کہ ماحولیات سے متعلق تشویش کے اس دور میں ضرورت اس بات کی ہے کہ صاف ماحولیات کے بارے میں شہری آگاہی کو اولین ترجیح دی جائے۔ انہو ں نے کہا کہ حکومت نے ملک میں کثافت کی بڑھتی ہوئی سطح کا مقابلہ کرنے کا پوری طرح عزم کررکھا ہے اور وہ صاف ہوا کے مسائل کے بارے میں آگاہی پھیلانے کے لئے ہر ممکن کوشش کررہی ہے۔ انہوں نے کہا کہ یہ کام ملک میں ہوا کو صاف کرنے کی ٹکنالوجیوں کو تیار کرکے اور انہیں فروغ دے کر کیا جارہا ہے۔
انہوں نے یقین دلایا کہ بھارت سرکار ملک میں آلودگی کی سطح میں زبردست طریقے پر کمی لانے کے لئے مستقل بنیاد پر سنجیدہ کوششیں کررہی ہیں اور اس نے اس مسئلے سے مکمل طور سے نمٹنے کا تہیہ کررکھا ہے۔ انہوں نے کہا کہ ہر شہری کے لئے اور ہر تنظیم کے لئے ضروری ہے کہ وہ ملک میں کثافت کی بڑھتی ہوئی سطح کا مقابلہ کرنے کے لئے قومی کوششوں میں شامل ہوجائیں، خواہ یہ کام قانون سازی کے ذریعہ، پالیسی اقدامات پر عمل درآمد کے ذریعہ ، کثافت سے متعلق قوانین پر نفاذ کے لئے، آگاہی مہموں کے ذریعہ یا ہمارے تحقیقی اداروں مثلاً آئی آئی ٹیز کے ذریعہ ہوا کو صاف کرنے کی تیار کردہ ٹکنالوجیز کے استعمال کے ذریعہ۔ بھارت سرکار نے ٹکنالوجی کو فروغ دینے، ٹکنالوجی کی صنعت کاری، عالمی تعاون اور تحقیق وترقی میں سرمایہ کاری کا عہد کررکھا ہے۔ جناب دھوترے نے اس ضرورت کو بھی اجاگر کیا کہ اِس سے پہلے کہ مسائل کا حل نکالنے کے سوا اور کوئی چارہ کار نہ بچے، ہمیں احتیاطی اقدامات بھی کرنے چاہئیں۔
انہوں نے زور دے کر کہا کہ اس طرح کی نمائشوں سے یہ موقع ملتا ہے کہ ہوا کو صاف کرنے جیسے قومی اہمیت کے شعبوں میں ہمارے اداروں میں جو تحقیقات کی جارہی ہے ، اس کو سب کے سامنے لایا جائے۔ اِن نمائشوں سے اِس اہم شعبے میں مختلف ساجھیداروں کے مابین تعاون کا ایک بہترین پلیٹ فارم بھی فراہم ہوتا ہے، جس کے فائدے مجموعی طور پر پورے ملک کو پہنچتے ہیں۔
۔۔۔۔۔۔۔۔۔۔۔
م ن ۔ج ۔ع ر۔
U-918
(Visitor Counter : 62
سٹرک ٹرانسپورٹ اور شاہراہوں کی وزارت
کابینہ نے غیر مداخلتی ارضیاتی سروے اور تحقیقات کرنے کے لئے بھارت اور ناروے کے درمیان مفاہمت نامے کو منظوری دی
نئی دہلی، 28 فروری ۔ وزیراعظم جناب نریندرمودی کی سربراہی میں کابینہ نے ارضیاتی سروے کرے اور تحقیقات کرنے کے لئے بھارت اور ناروے کے درمیان مفاہمت نامے کو منظوری دے دی ہے جس پر پچھلی تاریخ سے عمل ہوگا۔ مفاہمت نامے پر چھ ستمبر 2018 کو دستخط کئے گئے تھے۔
فائدے۔یہ مفاہمت نامہ ملک میں خصوصاً شمال مشرقی خطے میں سڑک کے بنیادی ڈھانچے کے پروجیکٹوں کی مزید ترقی اور بہتری کےلئے پیش رفت سرگرمیوں پر کام کرنے کےلئے ایک میکانزم کو آسان بنانے کے واسطے نیشنل ہائی ویز اور انفراسٹرکچر ڈیولپمنٹ کارپوریشن لمیٹیڈ اور ناروے جیو ٹیکنیکل انسٹی ٹیوٹ اوسلو کے درمیان اشتراک کو لازمی بناتا ہے۔
یہ ارضیاتی سروے کا غیر مداخلتی طریقہ ہندستان میں پہلی بار استعمال کیا جارہا ہے۔ یہ ٹکنالوجی دنیا بھر میں بہت کم کمپنیوں /اداروں کی طرف سے فراہم کی جارہی ہے اور ناروے جیو لوجیکل انسٹی ٹیوٹ ان میں سے ایک ہے۔ ناروے جیولوجیکل انسٹی ٹیوٹ کے ساتھ مفاہمت نامے میں کلیدی سرنگوں کی تعمیر کے لئے جاری بہت سے پروجیکٹوں کے معاملے میں تفصیلی پروجیکٹ رپورٹ کی تیاری ہوسکے گی۔
۔۔۔۔۔۔۔۔۔۔۔
م ن ۔ح ا ۔ ج۔
U- 1341
=
(Visitor Counter : 43
امور صارفین، خوراک اور عوامی تقسیم کی وزارت
مرکز نے کھلے بازار میں فروخت کی اسکیم  کے تحت 13 ای نیلامیوں میں 18.09 ایل ایم ٹی گندم فروخت کیا
گندم اور آٹے کی خردہ قیمت کو کنٹرول کرنے کی خاطر حکومت ہند کے بازار میں مداخلت کے ایک قدم کے طور پر ، فوڈ کارپوریشن آف انڈیا  نے گندم کی موجودہ کم از کم امدادی قیمت  کے برابر یعنی 2125 روپئے فی کوئنٹل کی قیمت پر ہفتہ وار ای نیلامی کے ذریعے کھلے بازار کی فروخت کی اسکیم  [او ایم ایس ایس  ] کے تحت گیہوں کی فروخت کی پیشکش کی ہے۔
ملک بھر میں 480 سے زائد ڈپوؤں سے ہفتہ وار نیلامی میں 2.00 ایل ایم ٹی گندم کی مقدار فروخت کے لیے پیش کی جا رہی ہے اور سال 24-2023 ء کے دوران 21 ستمبر ، 2023 ء تک اسکیم کے تحت کل 13 ای نیلامیاں کی گئیں ، جن میں 18.09 ایل ایم ٹی گندم فروخت کی گئی۔
اگست 23 کے دوران گندم کی وزن کی اوسط فروخت قیمت 2254.71 روپئے فی کوئنٹل تھی ، جو 20 ستمبر ، 2023 ء کی ای نیلامی میں جو کم ہو کر 2163.47 روپے فی کوئنٹل ہو گئی ۔ گندم کی اوسط قیمت فروخت میں کمی کا رجحان بتاتا ہے کہ کھلی منڈی میں گندم کی قیمتوں میں کمی آئی ہے ۔ ہر ہفتہ منعقد کی جانے والی ای نیلامی میں، پیش کردہ مقدار کی فروخت 90 فی صد سے تجاوز نہیں کر سکی ہے ، جس سے ظاہر ہوتا ہے کہ پورے ملک میں گندم کے ذخیرے کی کافی پیشکش کی جا رہی ہے ۔
او ایم ایس ایس  پالیسی کے کامیاب نفاذ نے ، اس بات کو یقینی بنایا ہے کہ کھلی منڈی میں گندم کی قیمتوں کو کنٹرول میں رکھا گیا ہے اور 24-2023 ء کی باقی مدت میں او ایم ایس ایس  پالیسی کو جاری رکھنے کے لیے سنٹرل پول میں گندم کا وافر ذخیرہ دستیاب ہے۔
وزیراعظم کا دفتر
وزیر اعظم نے لکشدیپ میں ’نیوٹری گارڈن پروجیکٹ‘ کی تعریف کی
وزیر اعظم جناب نریندر مودی نے لکشدیپ میں ’نیوٹری گارڈن پروجیکٹ‘ کی تعریف کی ہے۔ جناب مودی نے کہا کہ اس پہل نے دکھایا ہے کہ لکشدیپ کے لوگ نئی چیزیں سیکھنے اور اپنانے کے بارے میں کتنے پرجوش ہیں۔
یہ پروجیکٹ خود کفیل ہندوستان کے ترقیاتی مقصد کے نتیجے میں شروع کیا گیا تھا جس میں 1000 کسانوں کو سبزیوں کے بیج فراہم کیے گئے ہیں۔
اس کے علاوہ بیک یارڈ پولٹری اسکیم کے تحت 600 روپے سے کم آمدنی والے لکشدیپ کے خاندانوں کی خواتین کو دیسی نسل کی 7000 چکنس بھی تقسیم کیے گئے۔
لکشدیپ کے گورنر کے ٹویٹ تھریڈ کے جواب میں، وزیر اعظم نے ٹویٹ کیا؛
’’قابل تحسین کوشش، بہترین نتیجہ! اس پہل نے دکھایا ہے کہ لکشدیپ کے لوگ نئی چیزیں سیکھنے اور اپنانے کے بارے میں کتنے پرجوش رہتے ہیں۔
۔۔۔۔۔۔۔۔۔۔۔
ش ح۔ا گ۔ن ا۔
U-6032
(
ماحولیات، جنگلات اور موسمیاتی تبدیلی کی وزارت
مرکزی وزیر بھوپیندریادو نے پائیدار ترقی کے راستے تلاش کرنے کے بارے میں جرمن وفد کے ساتھ میٹنگ کی
ماحولیات، جنگلات اور آب وہوا میں تبدیلی کے مرکزی وزیر جناب بھوپیندر یادو کی سربراہی میں ہندوستانی وفد اور جرمنی وفاقی پارلیمنٹ کے جرمن – ہندوستانی پارلیمانی گروپ کے لئے جناب رالف برنکاؤس کی قیادت میں جرمنی وفد کے درمیان دو طرفہ میٹنگ منعقد ہوئی۔ یہ میٹنگ آج نئی دہلی میں منعقد ہوئی۔
جناب یادو نے اس موقع پر کہا کہ ہماری بات چیت پائیدار ترقی پر مرکوز رہی ، جس میں خاص طور پر مدور معیشت ، پلاسٹک کے ایک بار کے استعمال سے نمٹنے ، جنگلات کے بندو بست اور ماحولیات میں لچک پر توجہ دی گئی ۔
میٹنگ میں جرمن وفد نے جنگلات پر آب وہوا میں تبدیلی کے اثرات سے متعلق بہت سے معاملات کو اٹھایا۔ وفد نے ماحولیات اور ،موسمیاتی تبدیلی ، مدور معیشت ، پلاسٹک کے متبادل کے امور کے بارے میں بھی بات کی۔ ساتھ ہی ساتھ اس بات کا بھی میٹنگ کے دوران تذکرہ سامنے آیا کہ کس دونوں ممالک ان شعبوں میں باہمی تعاون کے امکانات کا مزید پتہ لگاسکتے ہیں۔
جرمن وفد کے سوالات کا جواب دیتے ہوئے جناب یادو نے وزیر اعظم کے ذریعہ شروع کیے گئے مشن لائیف ای کی اہمیت پر زور دیا۔ انہوں نے پلاسٹک کے کچرے سے نمٹنے، پلاسٹک کے متبادل خطرے سے دوچار انواع اور جنگلات کے تحفظ، جنگلات کے سروے، زرعی جنگلات سے نمٹنے کے لیے ہندوستان کی طرف سے اٹھائے گئے مختلف اقدامات کا ذکر کیا۔
جناب یادو نے دو طرفہ تعاون کے ذریعے ٹیکنالوجی، پانی، مدور معیشت ، جنگلات کے شعبوں میں جرمنی کی طرف سے کی جانے والی کوششوں کا اعتراف کیا اور ان کی تعریف کی۔
افریقہ میں سہ فریقی تعاون کے سوال پر، مرکزی وزیر ماحولیات نے کہا کہ بجلی کی وزارت پہلے ہی افریقہ میں مختلف پروجیکٹوں پر کام کر رہی ہے۔ لیکن، ماحولیات اور آب و ہوا سے متعلق افریقہ میں کسی بھی سہ فریقی تعاون کے لیے، پہلے وزارت خارجہ سے مشورہ کیا جانا چاہیے۔ جہاں تک ہندوستان کے جی - 20 کا تعلق ہے، اس کی رہنمائی واسودھیوا کٹم بکم کے نعرے سے کی جائے گی، اور گلوبل ساؤتھ کے خدشات کو بھی اسی کے مطابق حل کرنے کی ضرورت ہے۔
میٹنگ کے اختتام پر، دونوں فریقوں نے اس بات پر اتفاق کیا کہ بہت سے شعبوں میں ان کے مشترکہ مفادات ہیں، اور وہ حیاتیاتی تنوع، موسمیاتی تبدیلی، توانائی کی ٹیکنالوجی کے نئے شعبوں میں دوطرفہ تعاون کو مزید مضبوط بنانے کے لئے امکانات تلاش کر سکتے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-987
(Visitor Counter : 111
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد 219 کروڑ 56 لاکھ سے تجاوزکرگئی
12سے14سال کی عمر کے بچوں کو 4 کروڑ 12 لاکھ سے زیادہ پہلا ٹیکہ لگایا جاچکا ہے
بھارت میں سردست 23,193 مریض زیر علاج ہیں
گزشتہ 24 گھنٹوں میں 1,334 نئے معاملات درج کیے گئے
سردست شفایابی کی شرح 98.76 فیصد ہے
متاثرہ پائے جانے والے مریضوں کی ہفتہ واری شرح 0.95 فیصد ہے
آج صبح 7 بجے تک موصولہ عبوری رپورٹ کے مطابق بھارت میں کووڈ-19سے بچاؤ کے لئے ٹیکہ کاری کی مجموعی تعداد 219 کروڑ 56 لاکھ  سے تجاوز کر گئی ہے۔
12سے 14سال کی عمر کے بچوں میں کووڈ-19 ٹیکہ کاری کا آغاز 16 مارچ 2022 سے کیا گیا تھا۔ اس عمر کے بچوں کو اب تک 4 کروڑ 12 لاکھ سے زیادہ  کووڈ -19 سے بچاؤ کا پہلا ٹیکہ لگایا جاچکا ہے۔ اسی طرح 18 سے 59 سال کی عمر کے افراد کو احتیاطی خوراک کا ٹیکہ لگانے کا آغاز 10 اپریل 2022 سے کیا گیا تھا۔
آج صبح 7 بجے تک حاصل عبوری رپورٹ درج ذیل کے مطابق ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10415381
|
|
دوسری خوراک
|
|
10120495
|
|
احتیاطی خورک
|
|
7069264
|
|
صف اوّل کے کارکنان
|
|
پہلی خوراک
|
|
18437131
|
|
دوسری خوراک
|
|
17720296
|
|
احتیاطی خورک
|
|
13745380
|
|
12 سے 14 سال کی عمر کے بچے
|
|
پہلی خوراک
|
|
41235971
|
|
دوسری خوراک
|
|
32343380
|
|
15 سے 18 سال کی عمر کے نوجوان
|
|
پہلی خوراک
|
|
62005842
|
|
دوسری خوراک
|
|
53318014
|
|
18 سے 44 سال کی عمر کے افراد
|
|
پہلی خوراک
|
|
561407594
|
|
دوسری خوراک
|
|
516294884
|
|
احتیاطی خوراک
|
|
100502060
|
|
45 سے 59 سال کی عمر کے افراد
|
|
پہلی خوراک
|
|
204047787
|
|
دوسری خوراک
|
|
197070976
|
|
احتیاطی خوراک
|
|
50688507
|
|
60 سال سے زیادہ عمر کے افراد
|
|
پہلی خوراک
|
|
127680842
|
|
دوسری خوراک
|
|
123216598
|
|
احتیاطی خوراک
|
|
48321405
|
|
احتیاطی خوراک
|
|
22,03,26,616
|
|
میزان
|
|
2,19,56,41,807
سردست ملک بھر میں زیر علاج مریضوں کی تعداد 23,193ہے ۔ زیر علاج مریضوں کی تعداد ملک بھرکے مجموعی متاثرہ معاملوں کا 0.05 فیصد ہیں ۔
ملک بھر میں شفایابی کی شرح 98.76 فیصد ہوگئی ہے۔ پچھلے 24 گھنٹے میں 1,557 مریض روبہ صحت ہوئے ہیں۔ اس کے ساتھ ہی  اب تک شفایاب ہونے والوں کی مجموعی تعداد 4,40,91,906 ہوگئی ہے۔
گزشتہ 24 گھنٹے کے دورا ن 1,334نئے معاملے درج ہوئے ہیں۔
گزشتہ 24 گھنٹے میں مجموعی طور پر 87,905 کووڈ-19 کے نمونوں کی جانچ کی گئی ۔ بھارت میں اب تک مجموعی طور پر 90.01 کروڑ  سے زیادہ نمونوں کی جانچ کی جاچکی ہے۔
ملک بھر میں سردست متاثرپائے جانےوالےافراد کی ہفتہ وار شرح 0.95 فیصد ہوگئی ہےاور ایک دن میں جانچ کے بعد متاثر پائےجانے والے افراد کی شرح 1.52 فیصد ہے۔
امور صارفین، خوراک اور عوامی تقسیم کی وزارت
بیورو آف انڈین اسٹینڈرڈز نے پینے کے پانی کے سلسلے میں دو ہندوستانی معیار طے کئے ہیں:مرکز
پانی کی سپلائی ریاست کا موضوع ہے اور پانی سپلائی سے متعلق سسٹم کا منصوبہ ، ڈیزائن، عمل آوری اور رکھا رکھاؤ کی ذمہ داری ریاستی سرکار؍شہری مقامی اداروں کی ہے
نئی دہلی:16؍مارچ2022:
صارفین امور، غذا و عوامی تقسیم نظام کے وزیر مملکت جناب اشونی کمار چوبے نے آج لوک سبھا میں ایک سوال کے تحریری جواب میں بتایا کہ بیورو آف انڈین اسٹینڈرڈز نے پینے کے پانی کے سلسلے میں دو ہندوستانی معیار طے کئے ہیں، یعنی پینے کے پانی خصوصیت کے لئے آئی ایس 10500:2012 اور پینے کے پانی کی سپلائی کے انتظامی سسٹم –پائپ سے پینے کے پانی کی سپلائی سے جڑی ضرورتوں کے لئے آئی ایس 17482:2020۔
ملک بھر میں گھروں میں پینے کی سپلائی سے جڑی شہری ایجنسیوں کے لئے بی آئی ایس معیار کو اپنا نا لازمی نہیں ہے۔پانی کی سپلائی ریاست کا موضوع ہے اور پانی سپلائی سے متعلق سسٹم کا منصوبہ ، ڈیزائن، عمل آوری اور رکھا رکھاؤ کی ذمہ داری ریاستی سرکار؍شہری مقامی اداروں کی ہے۔
اگست 2019 ءسے حکومت ہند ریاستوں کے ساتھ مل کر جل جیون مشن -ہر گھر جل کو نافذ کررہی ہے، تاکہ 2024ء تک ہر شہری کو مستقل اور طویل مدت کی بنیاد پر وافر مقدار میں طے شدہ معیار والے پینے کے پانی کی سپلائی پائپ کے ذریعے مہیا کرائی جاسکے۔ جل جیون مشن کے تحت موجودہ اُصول و ضوابط کے مطابق محفوظ پینے کے پانی کی سپلائی کو یقینی بنانے کے آئی ایس 10500:2012 کو اپنایا جانا ہے اور ریاستوں ؍مرکز کے زیر انتظام ریاستوں کو سال میں ایک بار کیمیکل اور فیزیکل معیارات کے سلسلے میں اور سال میں دو بار کیڑوں کے متعلق معیارات کے ضمن میں پینے کے پانی کے ذرائع کی جانچ کرنے کی صلاح دی گئی ہے۔